Jean-Auguste-Dominique Ingres

**Jean-Auguste-Dominique Ingres** (29. elokuuta 1780 Montauban, Ranska – 14. tammikuuta 1867 Pariisi, Ranska) oli ranskalainen taidemaalari. Ingres on yksi uusklassismin huomattavimpia kuvataiteilijoita, ja hänet tunnetaan erityisesti taidokkaista muotokuvistaan. Hänen muotokuvilleen ja alastontutkielmilleen tyypilliset tilan ja anatomian vääristymät ennakoivat 1900-luvun modernismin muotokokeiluja.

## Elämä
Ingres syntyi Montaubanissa lähellä Toulousea ja aloitti taideopintonsa Toulousen taideakatemiassa vuonna 1791. Hän osoitti nuorena taiteellista lahjakkuutta, niinpä hänet lähetettiin vuonna 1797 Pariisiin Jacques-Louis Davidin oppilaaksi. Vuonna 1799 hän pääsi opiskelemaan École des Beaux-Artsiin.

Ingres sai Grand Prix de Rome -palkinnon ja stipendin vuonna 1801 ja vietti sen turvin vuodet 1806–1824 Italiassa, lähinnä Roomassa ja Firenzessä. Matkalla hän tutustui renessanssitaiteen mestareihin, joista hän arvosti eniten Rafaelia. Palattuaan Pariisiin Ingres alkoi menestyä taidemaalarina, ja hänestä tuli École des Beaux-Artsin opettaja. Ingres toimi myös Rooman ranskalaisen akatemian johtajana vuosina 1835–1841, ja vuonna 1862 hänet valittiin senaattoriksi. Ingres testamenttasi maalauksensa synnyinkaupungilleen Montaubanille.

## Taide
Ingres oli ennen kaikkea loistava piirtäjä, ja hänen tarkkoihin havaintoihin perustuva huoliteltu taiteensa jättää sen vuoksi joskus viileän ja etäisen vaikutelman. Uusklassismin ohella hän sai vaikutteita myös romantiikasta, mikä näkyy joissakin eksoottisissa aihevalinnoissa. Hyviä esimerkkejä romantiikan sävyttämistä teoksista ovat *[[Suuri odaliski]]* ja *Turkkilainen kylpylä*.

Ingresin taidot muotokuvien tekijänä näkyvät kenties parhaiten 1800-luvun alussa tehdyissä Rivièren perheen muotokuvissa, joista kuuluisin on *Mademoiselle Rivière*, hienostuneen kaunis ja psykologisesti tarkka nuoren naisen muotokuva. Teoksen mallina ollut 15-vuotias tyttö kuoli pian maalauksen valmistumisen jälkeen. Muotokuvien tekijänä Ingres oli hyvin suosittu, ja vuonna 1806 hän maalasi Napoleonin virallisen muotokuvan.

Ingresin vaikutus häntä seuranneisiin taiteilijapolviin on ollut merkittävä. Muun muassa Edgar Degas, Pierre-Auguste Renoir, Henri Matisse ja Pablo Picasso ovat kertoneet saaneensa vaikutteita Ingresin teoksista.  Hän vaikutti myös huomattavalla tavalla 1800-luvun akateemiseen taiteeseen.

## Galleria

Jean Auguste Dominique Ingres 014.jpg|*Mademoiselle Rivière*, 1805.
Ingres, Napoleon on his Imperial throne.jpg|*Napoleon*, 1806.
Jean-Auguste-Dominique Ingres - Portrait de Madame Duvaucey - Google Art Project.jpg|*Madame Duvaucey*, 1807.
Jean-Auguste-Dominique Ingres - La Baigneuse Valpinçon.jpg|*La Grande baigneuse*, 1808.
IngresOdipusAndSphinx.jpg|*Oidipus ja sfinksi*, 1808.
Jean Auguste Dominique Ingres - Roger Freeing Angelica - WGA11842.jpg|*Roger vapauttaa Angelican*, 1819.
Ingres Mademoiselle Jeanne Suzanne Catherine Gonin.jpg|*Mademoiselle Jeanne-Suzanne-Catherine Gonin*, 1821.
Homère déifié, dit aussi L'apothéose d'Homère - Jean-Auguste Dominique Ingres - Musée du Louvre Peintures INV 5417 ; C 196.jpg|*Homeroksen apoteoosi*, 1827.
Jean Auguste Dominique Ingres, La Grande Odalisque, 1814.jpg|*[[Suuri odaliski]]*, 1814.
Louis-Francois Bertin.jpg|*[[Monsieur Bertinin muotokuva|Louis-François Bertin]]*, 1832.
Ingres Odalisque esclave Fogg Art.jpeg|*Odaliski ja orja*, 1839.
Jean-Auguste-Dominique Ingres - Comtesse d'Haussonville - Google Art Project.jpg|*D’Haussonvillen kreivitär*, 1845.
Jean auguste dominique ingres princesse albert de broglie.jpg|*Ruhtinatar de Broglie*, 1853.
Ingres coronation charles vii.jpg|*Jeanne d’Arc Kaarle VII:n kruunajaisissa*, 1854.
Madame Moitessier by Jean-Auguste-Dominique Ingres.jpg|*Madame Moitessier*, 1856.
Jean Auguste Dominique Ingres - The Spring - Google Art Project 2.jpg|*Lähde*, 1856.
Le Bain Turc, by Jean Auguste Dominique Ingres, from C2RMF retouched.jpg|*Turkkilainen kylpylä*, 1863.
Père-Lachaise - Division 23 - Ingres 03.jpg|Ingresin hauta Père-Lachaisessa.


## Lähteet

## Aiheesta muualla